**DĖL PRIĖMIMO Į ROKIŠKIO RAJONO SAVIVALDYBĖS BENDROJO UGDYMO MOKYKLAS TVARKOS APRAŠO PATVIRTINIMO**

2023 m. vasario 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 29 straipsnio 2, 3 ir 4 dalimis, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu (aktuali redakcija), patvirtintu Lietuvos Respublikos švietimo, mokslo ir sporto ministro 2004 m. birželio 25 d. įsakymu Nr. ISAK-1019 „Dėl Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“ ir atsižvelgdama į Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendruoju planu (aktuali redakcija), patvirtintu Rokiškio rajono savivaldybės tarybos 2021 m. kovo 26 d. sprendimu Nr. TS-55 „Dėl Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano patvirtinimo“, Rokiškio rajono savivaldybės taryba n u s p r e n d ž i a:

 1. Patvirtinti Priėmimo į Rokiškio rajono savivaldybės bendrojo ugdymo mokyklas tvarkos aprašą (pridedama).

 2. Priskirti aptarnavimo teritorijas Rokiškio rajono savivaldybės bendrojo ugdymo mokykloms pagal ugdymo programas pagal priedą.

3. Pripažinti netekusiu galios Rokiškio rajono savivaldybės tarybos 2019 m. lapkričio 29 d. sprendimą Nr. TS-231 „Dėl priėmimo į Rokiškio rajono savivaldybės bendrojo ugdymo mokyklas tvarkos aprašo patvirtinimo“.

4. Šį sprendimą skelbti savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL PRIĖMIMO Į ROKIŠKIO RAJONO SAVIVALDYBĖS BENDROJO UGDYMO MOKYKLAS TVARKOS APRAŠO PATVIRTINIMO“ AIŠKINAMASIS RAŠTAS**

**Sprendimo projekto tikslai ir uždaviniai.**

Sprendimo projekto tikslas ir uždaviniai – patvirtinti naujos redakcijos Priėmimo į Rokiškio rajono savivaldybės bendrojo ugdymo mokyklas tvarkos aprašą (toliau – Aprašas) ir priskirti aptarnavimo teritorijas Rokiškio rajono savivaldybės bendrojo ugdymo mokykloms pagal ugdymo programas.

**Teisinio reguliavimo nuostatos.**

Lietuvos Respublikos vietos savivaldos įstatymas, Lietuvos Respublikos švietimo įstatymas, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašas (aktuali redakcija), patvirtintas Lietuvos Respublikos švietimo, mokslo ir sporto ministro 2004 m. birželio 25 d. įsakymu Nr. ISAK-1019, Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrasis planas (aktuali redakcija), patvirtintas Rokiškio rajono savivaldybės tarybos 2021 m. kovo 26 d. sprendimu Nr. TS-55.

**Sprendimo projekto esmė.**

Dėl teisės aktų (Lietuvos Respublikos švietimo įstatymo, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo (aktuali redakcija), patvirtinto Lietuvos Respublikos švietimo, mokslo ir sporto ministro 2004 m. birželio 25 d. įsakymu Nr. ISAK-1019, Nuosekliojo mokymosi pagal bendrojo ugdymo programas tvarkos aprašo (aktuali redakcija), patvirtinto Lietuvos Respublikos švietimo, mokslo ir sporto ministro 2005 m. balandžio 5 d. įsakymu Nr. ISAK-556, Priešmokyklinio ugdymo tvarkos aprašo (aktuali redakcija), patvirtinto Lietuvos Respublikos švietimo, mokslo ir sporto ministro 2013 m. lapkričio 21 d. įsakymu Nr. V-1106), reglamentuojančių priėmimą mokytis į bendrojo ugdymo mokyklas pagal bendrojo ugdymo programas, pasikeitimų parengtas naujos redakcijos Aprašas. Aprašas nustato asmenų priėmimą mokytis pagal priešmokyklinio, pradinio, pagrindinio, vidurinio ugdymo programas, priėmimo kriterijus, dokumentus, kuriuos turi pateikti į mokyklą priimami asmenys, prašymų ir kitų dokumentų priėmimo vietą, pradžią ir pabaigą, prašymų registravimo, asmenų priėmimo per mokslo metus tvarką.

Rokiškio rajono savivaldybės bendrojo ugdymo mokyklų tinklo kaita 2020–2022 m.: 2020 m. rugpjūčio 27 d. reorganizuota Rokiškio r. Jūžintų Juozo Otto Širvydo pagrindinė mokykla, prijungiant ją prie Rokiškio r. Kamajų Antano Strazdo gimnazijos; 2020 m. rugpjūčio 27 d. reorganizuotas Rokiškio r. Kavoliškio mokykla-darželis, prijungiant jį prie Rokiškio mokyklos-darželio „Ąžuoliukas“; 2020 m. rugpjūčio 27 d. reorganizuotas Rokiškio r. Obelių lopšelis-darželis, prijungiant jį prie Rokiškio r. Obelių gimnazijos; 2020 m. birželio 30 d. pertvarkyta Rokiškio Senamiesčio progimnazijos struktūra – likviduotas Kriaunų skyrius ikimokyklinio ir pradinio ugdymo skyrius; 2020 m. birželio 30 d. pertvarkyta Rokiškio r. Panemunėlio mokyklos-daugiafunkcio centro vidaus struktūra ir nuo 2020 m. rugsėjo 1 d. nutrauktas pagrindinio ugdymo pirmosios dalies programos vykdymas; pertvarkytas Rokiškio mokykla-darželis „Ąžuoliukas“ – 2020 m. rugpjūčio 28 d. įsteigtas Rokiškio mokyklos-darželio „Ąžuoliukas“ Kavoliškio skyrius; pertvarkyta Rokiškio r. Kamajų Antano Strazdo gimnazija – 2020 m. birželio 28 d. įsteigtas Rokiškio r. Kamajų Antano Strazdo gimnazijos Jūžintų skyrius; pertvarkyta Rokiškio r. Obelių gimnazija – 2020 m. rugpjūčio 28 d. įsteigtas Rokiškio r. Obelių gimnazijos ikimokyklinio ugdymo skyrius; 2021 m. rugpjūčio 31 d. reorganizuotas Rokiškio suaugusiųjų ir jaunimo mokymo centras, prijungiant jį prie Rokiškio Juozo Tumo-Vaižganto gimnazijos; 2021 m. rugsėjo 1 d. pertvarkyta Rokiškio Juozo Tumo-Vaižganto gimnazijos struktūra – įsteigti Suaugusiųjų ir jaunimo skyrius bei VšĮ Rokiškio psichiatrijos ligoninės mokymo skyrius, pradėtos vykdyti šios programos: pagrindinio ugdymo pirmosios dalies, suaugusiųjų pradinio ugdymo, suaugusiųjų pagrindinio ugdymo, akredituota suaugusiųjų vidurinio ugdymo, Valstybinės lietuvių kalbos ir Lietuvos Respublikos Konstitucijos pagrindų, neformaliojo suaugusiųjų švietimo; pertvarkyta nuo 2021 m. rugsėjo 1 d. Rokiškio r. Pandėlio gimnazijos vidaus struktūra – įsteigta priešmokyklinio ugdymo grupė, pradėta vykdyti priešmokyklinio ugdymo programa; 2022 m. rugpjūčio 31 d. pertvarkyta Rokiškio r. Panemunėlio mokyklos-daugiafunkcio centro struktūra ir nuo 2022 m. rugsėjo 1 d.: nutrauktas pradinio ugdymo programos vykdymas; pakeistas Panemunėlio mokyklos-daugiafunkcio centro pavadinimas į Panemunėlio universalų daugiafunkcį centrą; vykdomos ikimokyklinio ugdymo, priešmokyklinio ugdymo, neformaliojo vaikų švietimo, neformaliojo suaugusiųjų švietimo programos, kultūrinės ir sportinės veiklos, teikiamos Panemunėlio seniūnijos bendruomenei socialinės paslaugos.

Kadangi keitėsi savivaldybės bendrojo ugdymo mokyklų tinklas, keitėsi ir mokyklų aptarnavimo teritorijos pagal ugdymo programas, todėl reikia atnaujinti aptarnavimo teritorijų priskyrimą mokykloms.

Pakeitimai pateikiami aiškinamojo rašto priede – lyginamajame variante (keitimai pažymėti raudonu šriftu).

**Laukiami rezultatai.**

Reglamentuotas ir skaidrus asmenų priėmimas į savivaldybės bendrojo ugdymo mokyklas. Aiškios mokyklų aptarnavimo teritorijos.

**Finansavimo šaltiniai ir lėšų poreikis**.

Sprendimui įgyvendinti papildomų savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Atliktas teisės akto projekto antikorupcinis vertinimas, parengta pažyma.

Švietimo ir sporto skyriaus vedėjo pavaduotoja Rita Elmonienė

PATVIRTINTA

Rokiškio rajono savivaldybės tarybos

2023 m. vasario 24 d. sprendimu Nr. TS-

**PRIĖMIMO Į ROKIŠKIO RAJONO SAVIVALDYBĖS BENDROJO UGDYMO MOKYKLAS TVARKOS APRAŠAS**

**I SKYRIUS**

**BENDROSIOS NUOSTATOS**

1. Priėmimo į Rokiškio rajono savivaldybės (toliau – savivaldybė) bendrojo ugdymo mokyklas tvarkos aprašas (toliau – Aprašas) nustato asmenų priėmimą mokytis pagal priešmokyklinio, pradinio, pagrindinio, vidurinio ugdymo programas, priėmimo kriterijus, dokumentus, kuriuos turi pateikti į mokyklą priimami asmenys, prašymų ir kitų dokumentų priėmimo vietą, pradžią ir pabaigą, prašymų registravimo,asmenų priėmimo per mokslo metus tvarką.

2. Priėmimas mokytis pagal priešmokyklinio, pradinio, pagrindinio, vidurinio ugdymo programas nustatomas vadovaujantis Lietuvos Respublikos švietimo įstatymu, Mokyklų, vykdančių formaliojo švietimo programas, tinklo kūrimo taisyklėmis (aktuali redakcija), patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, Nuosekliojo mokymosi pagal bendrojo ugdymo programas tvarkos aprašu (aktuali redakcija), patvirtintu Lietuvos Respublikos švietimo, mokslo ir sporto ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ (toliau – Nuosekliojo mokymosi pagal bendrojo ugdymo programas tvarkos aprašas), Priešmokyklinio ugdymo tvarkos aprašu (aktuali redakcija), patvirtintu Lietuvos Respublikos švietimo, mokslo ir sporto ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“ (toliau – Priešmokyklinio ugdymo tvarkos aprašas), Mokinių, turinčių specialiųjų ugdymosi poreikių, ugdymo organizavimo tvarkos aprašu (aktuali redakcija), patvirtintu Lietuvos Respublikos švietimo, mokslo ir sporto ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, ir šiuo Aprašu.

3. Apraše vartojamos sąvokos apibrėžtos Lietuvos Respublikos švietimo įstatyme ir kituose teisės aktuose.

4. Priėmimą vykdo bendrojo ugdymo mokyklos direktorius ir mokyklos priėmimo komisija. Mokyklos direktorius atsako už mokinių sąrašų sudarymą. Kiekvienais kalendoriniais metais iki kovo 31 d. mokyklų direktoriai savivaldybės administracijos Švietimo ir sporto skyriui raštu pateikia informaciją apie planuojamą klasių ir mokinių skaičių kitais mokslo metais.

5. Rokiškio rajono savivaldybės taryba (toliau – Savivaldybės taryba), vadovaudamasi Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu (aktuali redakcija), patvirtintu Lietuvos Respublikos švietimo, mokslo ir sporto ministro 2004 m. birželio 25 d. įsakymu Nr. ISAK-1019 „Dėl Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“, kiekvienais kalendoriniais metais iki gegužės 31 d. bendrojo ugdymo mokykloms (atskirai – jų skyriams, jei jie įregistruoti kitose gyvenamosiose vietovėse) nustato: mokinių skaičių kiekvienos klasės sraute ir klasių skaičių kiekviename sraute; mokinių, ugdomų pagal priešmokyklinio ugdymo programą, skaičių ir priešmokyklinio ugdymo grupių  skaičių. Jei sudaro jungtines klases, tai nustato, iš kokių klasių sudaroma jungtinė klasė, ir nurodo kiekvienos klasės mokinių skaičių. Iki rugsėjo 1 d. mokinių skaičių kiekvienos klasės sraute ir klasių skaičių kiekviename sraute, mokinių, ugdomų pagal priešmokyklinio ugdymo programą, skaičių ir priešmokyklinio ugdymo grupių skaičių patikslina:

5.1. jei iš tai mokyklai priskirtos aptarnavimo teritorijos prašymų mokytis bendrojo ugdymo mokykloje skaičius yra didesnis, nei buvo nustatytas iki gegužės 31 d., mokinių, klasių ir (ar) priešmokyklinio ugdymo grupių skaičius, nepažeidžiant higienos normų, didinamas;

5.2.  jei bendrojo ugdymo mokykla nesurenka nustatyto mokinių skaičiaus ir nesudaro patvirtinto klasių ir (ar) priešmokyklinio ugdymo grupių skaičiaus, mokinių, klasių ir (ar) grupių skaičius mažinamas.

6. Rokiškio pagrindinei mokyklai ir Rokiškio Juozo Tumo-Vaižganto gimnazijos skyriams (Suaugusiųjų ir jaunimo skyriui; VšĮ Rokiškio psichiatrijos ligoninės mokymo skyriui)klasių skaičius pagal poreikį gali būti tikslinamas keletą kartų per mokslo metus.

7. Savivaldybės bendrojo ugdymo mokyklų (jų skyrių) paskirtys:

7.1. pradinės mokyklos tipo mokykla-darželis;

7.2. progimnazijos tipo progimnazija;

7.3. pagrindinės mokyklos tipo pagrindinė mokykla;

7.4. gimnazijos tipo gimnazija;

7.5. gimnazijos tipo gimnazija visų amžiaus tarpsnių vaikams;

7.6. gimnazijos tipo tardymo izoliatoriaus ir pataisos įstaigos suaugusiųjų mokykla;

7.7. gimnazijos tipo nepilnamečių tardymo izoliatoriaus ir pataisos įstaigos mokykla;

7.8. pagrindinės mokyklos tipo specialioji mokykla intelekto sutrikimą turintiems mokiniams.

8. Aktualiems, priėmimo į savivaldybės bendrojo ugdymo mokyklas tvarkos apraše nenumatytiems atvejams nagrinėti  sudaroma Priėmimo į savivaldybės bendrojo ugdymo mokyklas tvarkos apraše nenumatytų atvejų komisija.

9. Aprašo nuostatomis vadovaujasi visos savivaldybės bendrojo ugdymo mokyklos, vykdančios priešmokyklinio, pradinio, pagrindinio, vidurinio ugdymo programas.

**II SKYRIUS**

**PRIĖMIMO Į MOKYKLAS IR JŲ VYKDOMAS BENDROJO UGDYMO PROGRAMAS KRITERIJAI**

10. Asmenys į mokyklas mokytis pagal bendrojo ugdymo programas priimami vadovaujantis Nuosekliojo mokymosi pagal bendrojo ugdymo programas tvarkos aprašu; mokytis pagal priešmokyklinio ugdymo programą – vadovaujantis Priešmokyklinio ugdymo tvarkos aprašu.

11. Priėmimo į savivaldybės bendrojo ugdymo mokyklas kriterijai:

11.1. į mokyklą mokytis pagal priešmokyklinio ugdymo programą, pradinio ugdymo programą, pagrindinio ugdymo programos pirmąją ir antrąją dalis pirmumo teise priimami toje mokykloje mokytis pageidaujantys asmenys, gyvenantys mokyklai priskirtoje aptarnavimo teritorijoje. Į likusias laisvas vietas klasėse (grupėse) gali būti priimti asmenys, negyvenantys mokyklos aptarnavimo teritorijoje ir iš kitų savivaldybių: pirmumo teise priimami asmenys, dėl įgimtų ar įgytų sutrikimų turintys specialiųjų ugdymosi poreikių, mokykloje jau besimokančių mokinių broliai (įbroliai) ir seserys (įseserės), ir arčiausiai mokyklos gyvenantys asmenys;

11.2. į mokyklą mokytis pagal vidurinio ugdymo programą asmenys renkasi patys. Į mokyklą pirmumo teise priimami asmenys, pageidaujantys tęsti mokymąsi pagal vidurinio ugdymo programą, baigę joje pagrindinio ugdymo programą. Jei norinčiųjų yra daugiau nei laisvų mokymosi vietų, pirmiausia priimami asmenys, gyvenantys savivaldybės, kurioje yra mokykla, teritorijoje, atsižvelgiant į jų pageidavimą tęsti dalykų, dalykų modulių, kurių buvo pradėję mokytis pagal pagrindinio ugdymo programos antrąją dalį, mokymąsi pagal vidurinio ugdymo programą ir mokymosi pasiekimus (pagrindinio ugdymo pasiekimų patikrinimo įvertinimus, metinius įvertinimus, atliktus projektinius darbus, mokinio sukauptą darbų aplanką ar kitus mokymosi pasiekimų vertinimus);

11.3. asmenys, dėl įgimtų ar įgytų sutrikimų, turintys specialiųjų ugdymosi poreikių, priimami į arčiausiai savo gyvenamosios vietos esančią mokyklą, vykdančią bendrojo ugdymo programas ir jas pritaikančias šiems mokiniams. Asmenys (gyvenantys savivaldybėje ir kitose savivaldybėse), dėl įgimtų ar įgytų sutrikimų turintys didelių ar labai didelių specialiųjų ugdymosi poreikių, priimami į Rokiškio pagrindinę mokyklą, skirtą intelekto sutrikimą turintiems mokiniams ugdyti;

11.4. asmenys (12–16 metų asmenys, stokojantys mokymosi motyvacijos, socialinių įgūdžių, turintys mokymosi sunkumų, linkę į praktinę veiklą ir (ar) niekur nesimokantys), dėl nepalankių aplinkos veiksnių turintys specialiųjų ugdymosi poreikių, priimami mokytis į Rokiškio Juozo Tumo-Vaižganto gimnazijos Suaugusiųjų ir jaunimo skyrių, vykdantį bendrojo ugdymo programas;

11.5. suaugę asmenys mokytis pagal suaugusiųjų pradinio, pagrindinio ugdymo programas ir akredituotą vidurinio ugdymo programą priimami į Rokiškio Juozo Tumo-Vaižganto gimnazijos Suaugusiųjų ir jaunimo skyrių;

11.6. asmenys (14–16 metų paaugliai), dėl nepalankių aplinkos veiksnių turintys specialiųjų poreikių, kuriems atimta ar apribota laisvė, mokytis pagal pradinio ir pagrindinio ugdymo programas, ir asmenys (17–20 metų), kuriems laikinai atimta ar apribota laisvė, – mokytis pagal suaugusiųjų pradinio ir pagrindinio ugdymo programas, akredituotą vidurinio ugdymo programą priimami į Rokiškio Juozo Tumo-Vaižganto gimnazijos VšĮ Rokiškio psichiatrijos ligoninės mokymo skyrių (gavę VšĮ psichiatrijos ligoninės vadovo leidimą);

11.7. suaugę asmenys, dėl nepalankių aplinkos veiksnių turintys specialiųjų ugdymosi poreikių, kuriems laikinai atimta ar apribota laisvė, mokytis pagal suaugusiųjų pradinio, pagrindinio ugdymo programas, akredituotą vidurinio ugdymo programą priimami į Rokiškio Juozo Tumo-Vaižganto gimnazijos VšĮ Rokiškio psichiatrijos ligoninės mokymo skyrių (gavę VšĮ psichiatrijos ligoninės vadovo leidimą).

12. Asmenų priėmimas ugdyti(s) šeimoje vykdomas vadovaujantis Ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504 „Dėl ugdymosi šeimoje įgyvendinimo tvarkos aprašo patvirtinimo“. Asmenų ugdymą (ugdymąsi) šeimoje tėvams (globėjams, rūpintojams) padeda organizuoti savivaldybės ikimokyklinio ugdymo mokykla ir bendrojo ugdymo mokykla, kurios nuostatuose įteisintas pavienio mokymosi forma ugdymosi šeimoje mokymo proceso organizavimo būdas. Prašymas dėl ugdymo (ugdymosi) šeimoje pagal atitinkamą programą ir kiti būtini dokumentai pateikiami savivaldybės administracijos Švietimo ir sporto skyriui. Savivaldybės administracijos Švietimo ir sporto skyrius prašymą ir dokumentus perduoda savivaldybės mokyklai, kuriai savivaldybė yra pavedusi padėti tėvams (globėjams, rūpintojams) organizuoti vaikų ugdymą (ugdymąsi) šeimoje.

13. Lietuvos Respublikos piliečiai ir užsieniečiai, grįžę ar atvykę nuolat ar laikinai gyventi Lietuvos Respublikoje, nemokantys valstybinės kalbos, į bendrojo ugdymo mokyklas priimami vadovaujantis Užsieniečių ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, vaikų ir suaugusiųjų ugdymo išlyginamosiose klasėse ir išlyginamosiose mobiliosiose grupėse tvarkos aprašu, patvirtintu Lietuvos Respublikos švietimo ir mokslo ministro 2005 m. rugsėjo 1 d. įsakymu Nr. ISAK-1800 „Dėl Užsieniečių ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, vaikų ir suaugusiųjų ugdymo išlyginamosiose klasėse ir išlyginamosiose mobiliosiose grupėse tvarkos aprašo patvirtinimo“.

**III SKYRIUS**

**PRIĖMIMAS MOKYTIS PAGAL PRIEŠMOKYKLINIO, PRADINIO, PAGRINDINIO, VIDURINIO UGDYMO PROGRAMAS**

14. Prašymai dėl priėmimo mokytis pagal priešmokyklinio, pradinio, pagrindinio, vidurinio ugdymo programas pateikiami priėmimą į šias programas vykdančių mokyklų direktoriams. Mokyklose prašymai ir kiti pateikiami dokumentai priimami ir registruojami prašymo pateikimo dieną vadovaujantis Dokumentų rengimo taisyklėmis ir Dokumentų tvarkymo ir apskaitos taisyklėmis.

15. Prašymai pradėti mokytis bendrojo ugdymo mokykloje nuo einamųjų metų rugsėjo 1 d. pagal ugdymo programas ir dokumentai, nurodyti Nuosekliojo mokymosi pagal bendrojo ugdymo programas tvarkos apraše, priimami tik į vieną pasirinktą bendrojo ugdymo mokyklą nuo einamųjų metų sausio 2 d. iki rugsėjo 1 d.

16. Asmuo, pageidaujantis mokytis, mokyklos vadovui teikia prašymą. Prašymą už vaiką iki 14 metų teikia vienas iš tėvų (globėjų), vaikas nuo 14 iki 18 metų – turintis vieno iš tėvų (rūpintojų) raštišką sutikimą.

17. Priešmokyklinis ugdymas:

17.1. pradedamas teikti vaikui, kai tais kalendoriniais metais iki balandžio 30 dienos jam sueina 5 metai;

17.2. gali būti pradedamas teikti vaikui, kai jam tais kalendoriniais metais 5 metai sueina iki rugsėjo 1 dienos, švietimo, mokslo ir sporto ministro nustatyta tvarka įvertinus vaiko ugdymo ir ugdymosi poreikius, pažangą. Priešmokyklinis ugdymas gali būti teikiamas vėliau tėvų (globėjų) sprendimu, bet ne vėliau, negu vaikui tais kalendoriniais metais sueina 6 metai;

17.3. tėvai (globėjai) turi teisę kreiptis į pedagoginę psichologinę tarnybą (toliau – Tarnyba), kurios aptarnavimo teritorijoje yra švietimo teikėjas, dėl 5 metų vaiko brandumo ugdytis pagal priešmokyklinio ugdymo programą vertinimo. Rekomenduojama kreiptis ne anksčiau nei vaikui sueina 4 metai 8 mėnesiai (atsižvelgiant į vaiko brandumo mokyklai įvertinimo testo taikymo galimybes). Tarnyba ne vėliau kaip per 20 darbo dienų nuo kreipimosi dienos pateikia rekomendacijas tėvams (globėjams) dėl vaiko pasirengimo mokytis.

18. Vaikas, kuriam tais kalendoriniais metais sueina 7metai, priimamas pradėti mokytis pagal pradinio ugdymo programą. Vaikas gali būti priimamas pradėti mokytis pagal pradinio ugdymo programą anksčiau, jei:

18.1. priešmokyklinis ugdymas pradėtas teikti vaikui, kai jam tais kalendoriniais metais iki balandžio 30 dienos suėjo 5 metai;

18.2. vadovaujantis švietimo, mokslo ir sporto ministro nustatyta tvarka, įvertinus vaiko ugdymo ir ugdymosi poreikius, pažangą, priešmokyklinis ugdymas pradėtas teikti vaikui, kai jam tais kalendoriniais metais iki rugsėjo 1 dienos suėjo 5 metai.

19. Vaikas vieno iš tėvų (globėjų) prašymu gali būti priimamas mokytis pagal pradinio ugdymo programos dalį, skirtą antrajai klasei, jeigu mokykla, patikrinusi vaiko pasiekimus, nustato jų atitiktį pirmosios klasės mokiniui mokykloje numatytiems mokymosi pasiekimams.

20. Asmuo, pageidaujantis pradėti mokytis pagal aukštesnio lygmens ugdymo programą, prie prašymo prideda įgyto išsilavinimo pažymėjimą; pageidaujantis tęsti mokymąsi – mokymosi pasiekimų pažymėjimą arba pažymą apie mokymosi pasiekimus mokykloje, kurioje asmuo mokėsi prieš tai. Mokinys, pageidaujantis pradėti mokytis pagal aukštesnio lygmens ugdymo programą toje pačioje mokykloje, mokyklos vadovui teikia tik prašymą (už vaiką iki 14 metų teikia vienas iš tėvų (globėjų), vaikas nuo 14 iki 18 metų – turintis vieno iš tėvų (rūpintojų) raštišką sutikimą) (mokymosi pasiekimų įteisinimo dokumento teikti nereikia).

21. Asmuo pradėti mokytis pagal pagrindinio ugdymo programą (pagrindinio ugdymo programos pirmąją dalį) priimamas pateikęspradinio išsilavinimo pažymėjimąar kitą įgytą pradinį išsilavinimą liudijantį dokumentą.

22. Asmuo, baigęs adaptuotą pradinio ugdymo programą, specialiąją pradinio ugdymo programą arba pradinio ugdymo individualizuotą programą, priimamas mokytis pagal pagrindinio ugdymo individualizuotą programą (pagrindinio ugdymo individualizuotos programos pirmąją dalį), pateikęs pradinio ugdymo pasiekimų pažymėjimą arba pažymą apie mokymosi pasiekimus.

23. Asmuo pradėti mokytis pagal vidurinio ugdymo programą priimamas pateikęs pagrindinio išsilavinimo pažymėjimą ar kitą įgytą pagrindinį išsilavinimą liudijantį dokumentą.

24. Asmuo (iki 21 metų), baigęs adaptuotą pagrindinio ugdymo programą, specialiąją pagrindinio ugdymo programą arba pagrindinio ugdymo individualizuotą programą, priimamas mokytis pagal socialinių įgūdžių ugdymo programą (Rokiškio pagrindinėje mokykloje), pateikęs pagrindinio ugdymo pasiekimų pažymėjimą arba pažymą apie mokymosi pasiekimus.

25. Iš užsienio atvykęs asmuo, asmuo, Lietuvoje baigęs užsienio valstybės arba tarptautinės organizacijos pradinio, pagrindinio ugdymo programą ar tam tikrą jos dalį arba vidurinio ugdymo programos dalį, priimamas mokytis bendra tvarka. Mokykla pagal turimą informaciją (pateiktus asmens patirtį ir pasiekimus įrodančius dokumentus, atsižvelgusi į jo amžių, pokalbius su mokiniu, jo tėvais (globėjais, rūpintojais), jei asmuo yra nepilnametis), priima asmenį mokytis į klasę, kurioje mokosi jo bendraamžiai, arba (ir) į išlyginamąją klasę (grupę). Suaugę asmenys gali būti priimami mokytis į klasę, kurioje mokomasi pagal suaugusiųjų pradinio, pagrindinio ar vidurinio ugdymo programą, arba (ir) į išlyginamąją klasę (grupę).

Jei iš pateiktų asmens mokymosi pasiekimus įteisinančių dokumentų, pokalbių ir kitų duomenų paaiškėja, kad asmens pasiekimai aukštesni arba žemesni, nei numatyti ugdymo programoje, pagal kurią mokosi jo bendraamžiai, asmuo turi teisę mokytis atitinkamai aukštesnėje klasėje arba klase žemiau. Jei mokinys yra nepilnametis, mokykla sprendimą turi suderinti su jo tėvais (globėjais, rūpintojais).

Mokykla tuo atveju, kai asmuo yra baigęs tarptautinę pradinio ar pagrindinio ugdymo programą ar jos dalį, tačiau neturi dokumento, įteisinančio mokymosi pasiekimus, nustato jo mokymosi pasiekimų atitiktį mokymosi pasiekimams, numatytiems Bendrosiose ugdymo programose; prireikus organizuojamas įgytų pasiekimų patikrinimas.

26. Priimant iš užsienio atvykusi asmenį, asmenį, Lietuvoje baigusį užsienio valstybės arba tarptautinės organizacijos pradinio, pagrindinio ugdymo programą ar tam tikrą jos dalį arba vidurinio ugdymo programos dalį, mokykla sudaro jo individualaus ugdymo planą, užtikrina mokiniui reikiamą švietimo / mokymosi pagalbą.

27. Suaugęs asmuo gali būti priimamas mokytis pagal suaugusiųjų pradinio, suaugusiųjų pagrindinio ir suaugusiųjų vidurinio ugdymo programą (Rokiškio Juozo Tumo-Vaižganto gimnazijos skyriuose). Mokytis pagal šias ugdymo programas taip pat gali 16–17 metų dirbantis jaunuolis, nepilnametis, kuriam laikinai atimta ar apribota laisvė, arba negalintis tęsti mokymosi pagal bendrojo ugdymo programą dėl nėštumo ir gimdymo atostogų ar vaiko priežiūros.

28. Asmens priėmimas mokytis įforminamas mokymo sutartimi.

29. Mokymo sutartis sudaroma asmeniui naujai atvykus mokytis arba mokiniui, pradėjus mokytis pagal aukštesnio lygmens ugdymo programą. Mokymo sutartis nenutraukiama:

29.1. laikino mokinio išvykimo gydytis laikotarpiu;

29.2. laikotarpiu, kai mokinys laikinai (iki 6 mėn.) išvykęs mokytis pagal tarptautinę mokinių mobilumo (judumo), mainų programą.

30. Mokymo sutartį pasirašo mokyklos vadovas ir prašymą pateikęs asmuo.

31. Mokymo sutartis registruojama Mokymo sutarčių registracijos žurnale. Vienas mokymo sutarties egzempliorius įteikiamas prašymą pateikusiam asmeniui, kitas egzempliorius lieka mokykloje. Mokymo sutartis, mokinio ir (ar) jo tėvų (globėjų, rūpintojų) prašymai, pažymos apie mokymosi pasiekimus mokykloje ir kita su mokinio ugdymu susijusi informacija tvarkoma mokykloje. Tvarkant duomenis vadovaujamasi 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymu.

32. Sudarius mokymo sutartį, asmuo įregistruojamas mokinių registre, nurodoma pirmoji mokinio mokymosi diena. Iš mokinių registre sukauptų duomenų: mokinio vardas ir pavardė; asmens kodas; atvykimo data (pirmoji mokinio mokymosi diena); namų adresas; klasė, į kurią mokinys atvyko; klasė, kurioje mokinys mokosi; klasė, iš kurios mokinys išvyko; įsakymo apie išvykimą data ir numeris; mokykla, į kurią mokinys išvyko mokytis, automatiniu būdu formuojamas, o pasibaigus mokslo metams išspausdinamas ir sudaromas „Mokinių abėcėlinis žurnalas“.

33. Visos savivaldybės bendrojo ugdymo mokyklos parengia ir patvirtina priėmimo į mokyklą tvarkos aprašą, kuriame reglamentuoja dokumentų priėmimo vietą, priėmimo komisijos funkcijas, priimtų mokinių informavimo laiką bei procedūras ir kt.

**IV SKYRIUS**

**BAIGIAMOSIOS NUOSTATOS**

34. Aprašo įgyvendinimo priežiūrą vykdo savivaldybės administracijos Švietimo ir sporto skyrius.

35. Už Aprašo pažeidimus atsako mokyklos direktorius Lietuvos Respublikos įstatymų nustatyta tvarka.

36. Aprašas keičiamas, papildomas ir (ar) panaikinamas Savivaldybės tarybos sprendimu.

37. Aprašas (jo pakeitimai ir (ar) papildymai) skelbiamas savivaldybės interneto svetainėje.

\_\_\_\_\_\_\_\_\_\_\_\_\_\_\_

 Rokiškio rajono savivaldybės tarybos

 2023 m. vasario 24 d. sprendimo Nr. TS-

 priedas

**ROKIŠKIO RAJONO SAVIVALDYBĖS BENDROJO UGDYMO MOKYKLŲ APTARNAVIMO TERITORIJOS PAGAL UGDYMO PROGRAMAS**

|  |  |  |  |
| --- | --- | --- | --- |
| **Eil.** **Nr.** | **Mokykla**  | **Programos pavadinimas** | **Aptarnavimo teritorija** |
| 1. | Rokiškio mokykla-darželis „Ąžuoliukas“  | Priešmokyklinio ugdymo ir pradinio ugdymo programos | Rokiškio miesto gatvės: Jaunystės, Panevėžio, Vilties, P. Širvio, A. Strazdelio, Miškininkų, Jūžintų, P. Cvirkos, Draugystės, K. Donelaičio, Stoties, J. Žemaitės, Geležinkeliečių, Aušros, Ąžuolų (tarp Ežero g. ir Ežero skg.), Perkūno, Kauno (tarp Perkūno g. ir S. Nėries g.), Respublikos (nuo Nr. 70), Taikos, Pramonės, Parko, Parko skg., Nemunėlio, Gėlių, Daržų, Vyšnių, Sodų, Pergalės, Kaštonų, Vienybės, Pavasario, Šermukšnių, Partizanų, Topolių, Gvazdikų, Beržų, Aguonų, Liepų, Serbentų, Pagojės, J. Gruodžio (nuo susikirtimo su M. K. Čiurlionio g.), Ežero skg, Ežero, S. Nėries, Gaisrinės, Serapiniškių.Rokiškio kaimiškosios seniūnijos kaimai: Vyžeičių, Sėlynės, Natkuškių, Ulytėlės, Pyragiškių, Parokiškės, Pagrandžių, Kraštų, Palūšnių, Serapiniškio, Uljanavos, Zybolių. |
| Rokiškio mokyklos-darželio „Ąžuoliukas“ Kavoliškio skyrius | Priešmokyklinio ugdymo ir pradinio ugdymo programos | Rokiškio kaimiškosios seniūnijos kaimai: Kavoliškio, Bareišių, Barvainiškio, Cibelių, Danilaukos, Gabriškio, Ilgalaukių, Jakiškių, Jočelių, Joniškio, Laukupėnų, Mačioniškio, Ratkupio, Stramylių, Šeduikiškio. |
| 2. | Rokiškio Senamiesčio progimnazija | Priešmokyklinio ugdymo, pradinio ugdymo ir pagrindinio ugdymo I dalies programos | Rokiškio miesto gatvės: Šiaurės skg., Pušų skg., V. Kudirkos, J. Biliūno, Tulpių, Narcizų, Juodupės, Bijūnų, Mėtų, Turgavietės, Pievų, Vytauto, Kauno (iki S. Nėries g.), Algirdo, Šatrijos, M. Riomerio, Vilniaus, Laisvės, Aukštaičių, Gedimino, Putinų skg., Statybos, Alyvų, J. Basanavičiaus, Ąžuolų (iki susikirtimo su Ežero g.), Šimtmečio a., Respublikos (iki Nr. 70), J. Gruodžio (iki susikirtimo su M. K. Čiurlionio g.), M. K. Čiurlionio (iki susikirtimo su Laukupio g.), Siauroji, Pirties, Mikėno, Sinagogų, Paupės, Ramybės, Laukupio, Kęstučio, Pandėlio, Birutės, Tylos, S. Dariaus ir S. Girėno, J. Tumo-Vaižganto, Velniakalnio, Velykalnio, Kalnų, V. Lašo, Sporto, Rasų, Ryšininkų, Paparčių, Radutės, Upės tako, Nepriklausomybės a., Rūtų, Ryto skg., Vakarų skg., Maumedžių, Sakališkio, Pušyno.Rokiškio kaimiškosios seniūnijos kaimai: Kalneliškių, Piepalių, Šileikių, Steponių, Velniakalnio, Zybolių, Uljanavos, Skemų, Sniegių, Vyžeičių, Kirkūnų, Kirkūnėlių, Liesonių, Ažusienių, Buteikių, Degsnių, Kervelkių, Kumburių, Liepavos, Mitragalio, Močiekių, Vaidlėnų, Gužų, Vengerinės, Vikonių, Žiobiškio, Bajorų, Dambrotiškio, Dargių, Čipyrių, Iciūnų, Juozapavos, Miegonių, Miliūnų, Misiūniškio, Papartynės, Ragučių, Čedasų, Daliečių, Eikiniškio, Ėnikių, Ežeriokšnės, Ginočių, Griškiškio, Kunigiškių, Grubų, Papiškių, Ribickio, Šilelio.Kazliškio seniūnijos kaimai: Baublių, Indriūnų, Kurkliečių, Pailgių, Šilagalio, Vilkų, Vikagirio, Stirniškio, Paberžuonių, Žėkų.Juodupės seniūnijos kaimai: Maineivų, Dirvonų, Kirmėliškio, Pagojų, Pagrūbio, Patilčių, Slabados, Teklinės, Trumpiškio, Vizgynės, Vytelinės, Naujasodės.Jūžintų seniūnijos kaimai: Meldučių, Ragelių, Čelkių, Didėjos, Karveliškio, Kovelių, Laibgalių, Rokiškėlių, Rudelių.Kriaunų seniūnijos kaimai: Kriaunų, Stravų, Pakriaunio, Baršėnų, Vakarių, Lašų, Vytėnų, Dagilių, Rukelių, Buniuškių, Busiškio, Bagdoniškio, Ažubalių, Knysos, Jonavos. |
| 3. | Rokiškio Juozo Tūbelio progimnazija | Pradinio ugdymo ir pagrindinio ugdymo I dalies programos | Rokiškio miesto gatvės: Aušros (nuo susikirtimo su J. Gruodžio g.), Jaunystės, Panevėžio, Vilties, P. Širvio, A. Strazdelio, Miškininkų, Jūžintų, P. Cvirkos, Draugystės, K. Donelaičio, Stoties, J. Žemaitės, Geležinkeliečių, Aušros (nuo susikirtimo su J. Gruodžio g.), Perkūno, Respublikos (nuo Nr. 70), Taikos, Jaunystės, Pramonės, Parko, Parko skg., Nemunėlio, Gėlių, Daržų, Vyšnių, Sodų (iki susikirtimo su M. K. Čiurlionio g.), Pergalės, Kaštonų, Vienybės, Pavasario, Šermukšnių, Partizanų, Topolių, Gvazdikų, Beržų, Aguonų, Liepų, Serbentų, Pagojės, Ežero skg., Gaisrinės.Rokiškio kaimiškosios seniūnijos kaimai:, Sėlynės, Natkuškių, Ulytėlės, Pyragiškių, Parokiškės, Pagrandžių, Kraštų, Palūšnių, Serapiniškio, Uljanavos, Zybolių, Kavoliškio, Bareišių, Barvainiškio, Cibelių, Danilaukos, Gabriškio, Ilgalaukių, Jakiškių, Jočelių, Joniškio, Laukupėnų, Mačioniškio, Ratkupio, Stramylių, Šeduikiškio, Ruopiškio, Akmenių, Spiečiūnų. Obelių seniūnijos kaimai: Vyžeičių.Jūžintų seniūnijos kaimai: Meldučių, Ragelių, Čelkių, Didėjos, Karveliškio, Kovelių, Laibgalių, Rokiškėlių, Rudelių.Kriaunų seniūnijos kaimai: Kriaunų, Stravų, Pakriaunio, Baršėnų, Vakarių, Lašų, Vytėnų, Dagilių, Rukelių, Buniuškių, Busiškio, Bagdoniškio, Ažubalių, Knysos, Jonavos. Panemunėlio seniūnijos kaimai: Augustinavos, Ažumiškio, Alsetos, Bimbų, Bajoriškių Baltakarčių, Bernotiškio, Grigiškio, Gireišių, Junokų, Jurkupių, Joneliškių, Klišių, Kavolių, Keragalviškių, Kraštų, Legiškio, Lukiškių, Miesteliškių, Meldeikiškio, Meldeikių, Panemunėlio, Panemunių, Rybokų, Rukšių, Roblių, Sėdžiūnų, Skirų, Šetekšnų, Šetekšnių, Šiliuškių, Tindžiulių, Vėbriškių, Vėbrių, Valaitiškio, Vilių, Žilių, Panemunėlio gelež. st.  |
| 4. | Rokiškio pagrindinė mokykla | Pradinio ugdymo individualizuota, specialiojo pradinio ugdymo, pagrindinio ugdymo individualizuota, specialiojo pagrindinio ugdymo, socialinių įgūdžių ugdymo programos | Rokiškio rajono savivaldybė ir kitos savivaldybės. |
| 5. | Rokiškio r. Juodupės gimnazija | Pradinio ugdymo, pagrindinio ugdymo ir vidurinio ugdymo programos  | Juodupė Juodupės seniūnijos kaimai: Armonių, Aleknų, Apūniškio, Baršių, Bryzgių, Butėniškio, Įeičių, Didsodės, Generališkio, Ginotų, Jutkių, Kukių, Lingėnų, Neršionių, Paduobio, Pakapės, Pikietų, Prūselių, Raišių, Raupių, Remeikių, Skridulių, Sodelių, Stoniškio, Veduviškio, Vištagerklio, Žiogiškio, Alksnių, Ilzenbergo, Kraštų, Kiemiškio, Naujasodės, Sidabrinės, Valiūniškio, Skuomantų, Užubalių, Lukštų, Gylių, Vanagynės, Pakapinės, Pašilių, Ruzgų, Šikšnių. |
| 6. | Rokiškio r. Kamajų Antano Strazdo gimnazija | Priešmokyklinio ugymo, pradinio ugdymo, pagrindinio ugdymo ir vidurinio ugdymo programos | Kamajai Kamajų seniūnijos kaimai: Aukštakalnių, Čižiškio, Čižų, Gučiūnų, Gaveikių, Greviškių, Gyvių, Kamajų, Kariūnų, Kamšiškių, Kraupių, Kurkliečių, Kuosių, Kerelių, Kuokšių, Kremesiškių, Kamajėlių, Krylių, Laukagalių, Labiškio, Mieliūnų, Mickūnų, Naujasodės, Nemeniūnų, Nevierių, Pašilės, Petrošiškio, Pempiškio, Pikietų, Rudžių, Rimšionių, Ramoniškio, Radžionių, Salų, Stepanavos, Skeirių, Taraldžių, Vaičionių, Vilkeliškio, Verksnionių, Varlių, Urlių, Vaštakų, Vaitkūnų, Žliubų, Žeimių, Žvirbliškių, Duokiškio, Lapienių, Nečionių, Nečiūnų, Trumponių, Tytelių, Trakinės, Vaineikių, Ažubalių, Gintynių, Juodonių, Kalvių, Mikniūnų, Paįvodžių.Panemunėlio seniūnijos kaimai:Augustinavos,Ažumiškio,Alsetos,Bimbų, Bajoriškių Baltakarčių,Grigiškio, Gireišių,Junokų, Jurkupių,Klišių, Kavolių,Kraštų,Lukiškių,Miesteliškių, Meldeikiškio,Meldeikių,Rybokų, Rukšių,Roblių,Skirų, Šetekšnų, Šetekšnių,Šiliuškių,Vėbriškių, Vėbrių,Valaitiškio,Vilių,Panemunėlio gelež. st. Kazliškio seniūnijos kaimai:Salagirio.Jūžintų seniūnijos kaimai: Anapolio, Aušrėnų, Ažubalių, Bajoriškių, Beičių, Bindzeliškių, Čivylių, Dauliūnų, Didėjos, Dumblynės, Dvirėžių, Gačionių, Girelės, Giriūnų, Grumbinų, Jaurų, Joneliškių, Jurgiškių, Jūžintų, Kalbutiškių, Kalučiškių, Keručių, Kovelių, Kulių, Kurkliečių, Lukščių, Meldučių, Mičiūnų, Mielaičių, Minkūnų, Neliūbiškio, Norkūnų, Pakluonių, Pilkėnų, Petrašiūnų, Puriuškių, Radišių, Ragavos, Ragelių, Didėjos, Laibgalių, Raugų, Rudelių, Skeirių, Sriubiškėlių, Sriubiškių, Šipų, Štaronių, Tarnavos, Tervydžių, Tomakaimio, Trako, Vandinavos, Zalūbiškio, Žiūkeliškių.Kriaunų seniūnijos kaimai: Bagdoniškio, Buniuškių, Vytėnų, Lašų, Petrešiūnų, Rupetų,Bobriškio, Kriugiškio, Margėnų, Stirniškių |
| 7. | Rokiškio r. Obelių gimnazija | Priešmokyklinio ugdymo, pradinio ugdymo, pagrindinio ugdymo ir vidurinio ugdymo programos | Obeliai Obelių seniūnijos kaimai: Obelių priem., Stasiūnų, Antanašės, Zybolių, Galažerių, Andrikavos, Rudžionių, Kuprių, Obeliškio, Aukštakojų, Apeikiškio, Dideliškio, Vajeičių, Vaičėnų, Kačergiškio, Kalnočių, Niaukių, Mažeikių, Švilpiškio, Audronių, Gindvilių, Bučelių, Dačiūnų, Mataučiznos, Kalniškių, Vieversynės, Papilių, Palūgės, Matiekų, Strepeikių, Stočkų, Laužadžių, Mikonių, Barkiškio, Zarinkiškių, Visdievų, Šliuotiškių, Mingėlių, Pasausiškio, Urboniškio, Andriūnų, Remeikių, Pakriaunių, Trumpiškių, Tilvikų, Narkūnėlių, Antakriaunio, Ažukriaunio, Ignotiškio, Pasubatės, Vigarų, Veselavos, Svobiškio, Navikų, Juodupiškio, Sipailiškio, Ažušilių, Lugariškio, Baraukos, Šaltakynės, Šapelių, Razalinavos, Kreščionių, Aleksandravėlės, Ažusienio, Baziliškio, Trumponių, Želiūnų, Cigelnės, Degučių, Diliaukiškio, Dirdų, Gegužiškio, Guotinių, Jovydžių, Krapiškio, Skaistinės, Kraštų, Kumpolkos, Kumpuoliškio, Lingavos, Lovelkojų, Mieleikuškių, Navikų, Pusliškio, Raudėnų, Simaniškio, Zirnajų, Kreščionių, Vabolių, Gediškių, Tumasonių, Kairelių, Bučiūnų, Butkūnų, Kairelių, Gumbiškių, Rubikių, Dumblių, Rakališkio, Ežeriškio.Kriaunų seniūnijos kaimai: Mielėnų, Bajorų, Mičiūnų, Juozapavos, Lukštinių, Pasarčių, Keležerių, Bradesių.Rokiškio kaimiškosios seniūnijos kaimai: Skemų, Šileikių. |
| 8. | Rokiškio r. Pandėlio gimnazija | Priešmokyklinio ugdymo, pradinio ugdymo, pagrindinio ugdymo ir vidurinio ugdymo programos | Pandėlys Pandėlio seniūnijos kaimai: Buivėnų, Buivydžių, Gerkonių, Gineišių, Gudeliškių, Gudelių, Juokiškio, Kilpiškių, Kirdonių, Kurklaičių I, Lebedžiūnų, Miliūnų, Narteikių, Paberžių, Pandėlio, Radžiūnų, Smilgių, Vilkelių, Vosgučių, Dirvoniškio, Plikiškių, Jakutiškio, Kurklaičių II, Puodžialaukės, Stenionių, Apaščios, Apaštėlės, Apušoto, Bogdalavos, Buivydiškių, Eidžionių, Girsteikiškių, Goželiškio, Griaužių, Naujikų, Pagurių, Pakapių, Raikėnų, Raščiūnų, Stanikūnų, Suvaizdžių, Varnelių, Žardelių, Žiukaovinos, Žvirblių, Pandėlio vienkiemis, Obelių, Ažubalio, Ažušiekščio, Baroninės, Čeponiškių, Jonavos, Kseveravos, Lailūnų, Martynonių, Mikniūnų, Naniškių, Pajuodraisčio, Radžiūnėlių, Radeikių, Siaurikų, Skaptatų, Spiegų, Suvaidiškių, Šiaudinės, Barzdžių, Beržuonos, Daržupio, Daujotiškio, Daupelių, Geniškio, Griauželių, Palėveniečių, Paževiškių, Puluikių, Sriubiškių, Stankūnų, Stasiūniečių, Daržiapievės, Gurių, Janavos, Kalniečių, Kavolių, Kebelių, Ratkūnų, Suvainiškio, Taručių, Vilkolių, Ajutiškių, Aukštadvario, Balelių, Bernotiškio, Dauniūnų, Gumbinės, Jusiagirio, Mičiūnų, Lūžiškių, Mikalojiškių, Mikoliškių, Miliūnų, Minkūnų, Mislyvos, Naujasodės, Pagojės, Pamėniškio, Panemunio, Pašeriaukščių, Pūškonių, Sipelių, Slabadninkų, Steponių, Šilagalio, Šilingiškio, Šniukštų, Viršilų, Vištinės.Kazliškio seniūnijos kaimai: Čebilių, Janikūnų, Konstantinavos, Lūžiškių, Skaistės, Kazliškio, Pagojų, Kazliškėlio, Kalpokų, Latvelių, Paliepio, Rumpiškėnų, Veselavos, Uvainių, Baranautiškio, Degenių, Beržuonių, Sičiūnų, Maželių, Šilų, Paplimbalės, Kirmėliškio, Lazariškio, Rimgaudiškio, Skrebų, Pagirės, Gudbergiškio, Kvietiniškio, Naujikų, Janikūnų, Stumbriškio, Šilagalio. |
| 9. | Rokiškio Juozo Tumo-Vaižganto gimnazija | Pagrindinio ugdymo II dalies ir vidurinio ugdymo programos | Rokiškio Juozo Tūbelio progimnazijos ir Rokiškio Senamiesčio progimnazijos aptarnaujamos teritorijos.   |
| Rokiškio Juozo Tumo-Vaižganto gimnazijos Suaugusiųjų ir jaunimo skyrius | Pagrindinio ugdymo, suaugusiųjų pradinio, suaugusiųjų pagrindinio ugdymo ir suaugusiųjų vidurinio ugdymo programos | Rokiškio rajono savivaldybė. |
| Rokiškio Juozo Tumo-Vaižganto gimnazijos VšĮ Rokiškio psichiatrijos ligoninės mokymo skyrius | Pagrindinio ugdymo, suaugusiųjų pradinio, suaugusiųjų pagrindinio ugdymo ir suaugusiųjų vidurinio ugdymo programos | Rokiškio rajono savivaldybė ir kitos savivaldybės. |

Pastaba. Aptarnaujamos teritorijos netaikomos priimant mokytis pagal vidurinio ugdymo programą.

\_\_\_\_\_\_\_\_\_\_\_\_\_\_